কলকাতার হোটেলে ধর্ষিতা দিল্লির তরুণী, প্রৌঢ়কে গ্রেফতার করল পুলিশ

কলকাতা: খাস কলকাতার হোটেলে ধর্ষিতা দিল্লির তরুণী (Physical Assault Young Woman)! এই ঘটনায় নির্যাতিতার অভিযোগের ভিত্তিতে সোমবার এক পৌঢ়কে গ্রেফতার করেছে পুলিশ। ধৃতের বাড়ি ভবানীপুর থানা এলাকায়। পুলিশ সূত্রের খবর, গত ৭ মার্চ রাত ৮টা নাগাদ ঘটনাটি ঘটে। নির্যাতিতা’র দাবি, তাঁকে চাকরি পাইয়ে দেওয়ার প্রতিশ্রুতি দিয়ে হোটেলে ডেকেছিলেন অভিযুক্ত। তারপর তাঁকে ধর্ষণ করেন অভিযুক্ত। সোমবার তাঁকে আদালতে তোলা হয়।

আরও পড়ুন: কেন্দ্রীয় রিপোর্টে একাধিক ক্ষেত্রে শীর্ষস্থানে বাংলা! উচ্ছ্বসিত মুখ্যমন্ত্রী

সূত্রের খবর, কাজের খোঁজে সূদূর দিল্লি থেকে কলকাতায় (Kolkata) এসে ছিলেন তরুণী। মাঝবয়সী এক ব্যক্তি কাজ পাইয়ে দেবেন বলে প্রতিশ্রুতিও দিয়েছিলেন। তবে কাজ পাওয়া গেল না। কাজ পাইয়ে দেওয়ার নাম করে হোটেলের ঘরে তরুণীকে ডেকে ছিলেন ওই ব্যক্তি। সেই মতো গত ৭ তারিখ ওই তরুণীকে ভবানীপুরের একটি হোটেলে নিয়ে যান ওই ব্যক্তি। ওই হোটেলের একটি ঘরেই তরুণীকে ধর্ষণ করা হয় বলে অভিযোগ। ঘটনার কথা কাউকে বললে পরিণতি আরও ভয়ঙ্কর হবে। সেই হুমকিও দেওয়া হয়। এরপরই ভবানীপুর থানায় লিখিত অভিযোগ দায়ের করেন ওই কতরুী। পুলিশ সূত্রে জানা গিয়েছে, ৫৯ বছর বয়সী ধৃত ব্যক্তির নাম কীর্তি মেহতা। পুলিশ ওই ব্যক্তিকে রবিবার রাতে গ্রেফতার করে। ধৃতকে আজই আদালতে তোলা হয়। শিয়ালদহ আদালতে (Sealdah Court) ওই তরুণীর গোপন জবানবন্দি নেওয়া হয়েছে বলে খবর।

অন্য খবর দেখুন